b'\n_START_ARTICLE_\nSj\xc3\xb8r\xc3\xb8veren Barbarossa\n_START_PARAGRAPH_\nBarbarossa, fra italiensk for \xc2\xabr\xc3\xb8dskjegg\xc2\xbb, ogs\xc3\xa5 kalt Khair ed-Din, var den yngste av to br\xc3\xb8dre som p\xc3\xa5 1500-tallet var aktive som sj\xc3\xb8r\xc3\xb8vere i Middelhavet. _NEWLINE_Br\xc3\xb8drene ble f\xc3\xb8dt i 1470-\xc3\xa5rene i byen Palaiokipos p\xc3\xa5 \xc3\xb8ya Lesbos. De var s\xc3\xb8nner av en muslimsk prest, Yakup A\xc4\x9fa, og en gresk kristen kvinne fra \xc3\xb8ya. Faren hjalp til med osmanenes erobring av \xc3\xb8ya. Mange historikere anser at faren var en gresk janitsjar som stammet fra Ioannina. Den eldre broren hette Horuk (Aruk eller Urudzj). Den yngres egentlige navn Khizr, ble senere forandret av den sultanen til Khair ed-Din ("god i troen"), hvilket de kristne forvrengte til Hairaddin (Djereddin)._NEWLINE_Tidlig skaffet begge br\xc3\xb8drene seg et rykte som dristige sj\xc3\xb8menn og ble en skrekk i middelhavslandene. Siden gikk de i tjeneste hos emiren av Tunis, og her gjorde de anselige erobringer langs kysten av Nord-Afrika. I 1515 ble Horuk sendt for \xc3\xa5 hjelpe emiren av Alger mot spanjolene. Han beseiret spanjolenes fl\xc3\xa5te og tok deretter kontroll over Alger med omgivelser og myrdet sultanen, noe som tvang resten av det styrtede dynastiet til \xc3\xa5 flykte. I 1518 d\xc3\xb8de Horuk i et slag ved Oran mot spanjolene da disse fors\xc3\xb8kte \xc3\xa5 gjenopprette det gamle styret._NEWLINE_Khair ed-Din etterfulgte sin bror som hersker over Alger og stilte seg i 1519 under den osmanske sultanens overh\xc3\xb8yhet samt utvidet snart sitt omr\xc3\xa5de gjennom \xc3\xa5 underlegge seg Tunis. Han organiserte sj\xc3\xb8r\xc3\xb8veriet p\xc3\xa5 Middelhavet i stor skala og ledet en stor osmansk fl\xc3\xa5te under sultan Suleimans krigstog mot det habsburgske \xc3\x98sterrike under keiser Karl V. Dette skjedde i \xc3\xa5r 1535 i det slaget om Tunis, et land han erobret og ga tilbake til den fordrevne fyrsten._NEWLINE_Khair ed-Din, innesperret i Alger, fortsatte \xc3\xa5 v\xc3\xa6re de kristnes gissel. Han ble i 1536 av Suleiman I utnevnt til \xc3\xb8verstkommanderende (beglerbeg) over den osmanske fl\xc3\xa5ten og bortf\xc3\xb8rte innbyggerne i byen Mah\xc3\xb3n p\xc3\xa5 Menorca, slo seg ned i Arta-viken hvor den genovesiske admiralen Andrea Doria regjerte og erobret i 1539. Han erobret Castelnuovo p\xc3\xa5 Dalmatia-kysten etter hard kamp i 1540 og tilintetgjorde en kristen fl\xc3\xa5te ved Kreta, og i 1542 kom han med en stor sj\xc3\xb8makt Frans I av Frankrike til hjelp under den fransk-osmanske alliansen, samt medvirket til erobringen av Nice._NEWLINE_Han d\xc3\xb8de i h\xc3\xb8y alder i Konstantinopel i 1546.'